Мы махуэхэм
Мэлыжьыхьым и 26, щэбэт
Интеллектуальнэ мылъкум и дунейпсо махуэщ
Радиацэм и зэранкIэ дунейм ехыжахэм я фэеплъ махуэщ.
1834 гъэм пащтыхь Николай Езанэм и унафэкIэ къэралым и Гидрометеорологие къулыкъур къызэрагъэпэщауэ щытащ.
1952 гъэм Мэлбахъуэ Тимборэ Къэбэрдей АССР-м и Совет Нэхъыщхьэм и Президиумым и УнафэщIу хахащ.
1986 гъэм Чернобыль атом электростанцыр къэуащ.
1991 гъэм «Лей зытехьа лъэпкъхэр зэрымыкъуэншар хэIущIыIу щIынымрэ абыхэм заужьыжыным хуэунэтIа Iуэхухэр зэфIэгъэкIынымрэ ятеухуауэ» УФ-м и Законыр къащтащ.
Адыгэ Республикэм и политикэ лэжьакIуэ, театровед, журналист, УФ-м щэнхабзэмкIэ щIыхь зиIэ и лэжьакIуэ Щхьэлахъуэ Светланэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градуси 8 — 9, жэщым градуси 6 — 8 щыхъунущ.
Мэлыжьыхьым и 27, тхьэмахуэ
Къуэш зэрыщIа къалэхэм я дунейпсо махуэщ
Урысей парламентаризмэм и махуэщ
Саха (Якутие) Республикэм и махуэщ
Ахалтекин шы лъэпкъым и махуэр Тыркумэным щагъэлъапIэ.
ЮАР-м Хуитыныгъэм и махуэр щагъэлъапIэ.
1974 гъэм Байкал-Амур гъущI гъуэгур (БАМ-р) ухуэн щIадзащ.
УФ-ми КъБР-ми щIыхь зиIэ я артист, КъБР-м и Къэрал саугъэтым и лауреат Шыбзыхъуэ Басир и ныбжьыр илъэс 62-рэ ирокъу.
Шэрджэс политик, хьэрычэтыщIэ, псапащIэ Къэзанокъуэ Руслан и ныбжьыр илъэс 56-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 7 — 9, жэщым градуси 5 — 7 щыхъунущ.
Мэлыжьыхьым и 28, блыщхьэ
Астрономием и дунейпсо махуэщ
Лэжьыгъэр хъумэнымрэ IэнатIэм шынагъуэншагъэ къыщызэгъэпэщынымрэ я дунейпсо махуэщ
Химие шынагъуэншагъэм и махуэщ
Хэку зауэшхуэм быни 9, зы нысэ, къуэрылъху-пхъурылъхуу 3 зыгъэкIуа шапсыгъ анэ Щхьэлахъуэ Чэбэхъан къызэралъхурэ илъэси 140-рэ ирокъу. Абыхэм ящыщу къэзыгъэзэжа имылъагъуу ар дунейм ехыжащ.
Шэрджэс тхакIуэ ДыщэкI Мухьэмэд къызэралъхурэ илъэси 112-рэ ирокъу.
Шэрджэс журналисткэ КIуштэ Динэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 9 — 16, жэщым градуси 8 — 12 щыхъунущ.
